
Преустройството в обществено-политическият живот в страната за- 
сегна и нас в Родопите по големия въпрос за българите мохамедани. Тре- 
тира се главно въпросът за дружба „Родина“ - каква е била и каква не е 
била и главно: избягва се да се каже какви са последствията от нея!.. А те 
са грамадни: това са стотиците и хиляди български имена на българи мо- 
хамедани, а така също и десетките и стотици смесени бракове между мо- 
хамедани и християни, което значи премахната е религиозната граница 
между двете общности в Родопите и се създава единна И цялостна българ- 
ска етническа общност. Туй не е малко! Погледнато през вековете, то има 
епохално значение. 

Досега, повече от 50 години, не се е дискутирало публично на откри- 
то събрание - трезво и обективно, или по-право, дискутирало се е, но само 
едностранчиво, т.е. да се хули и ругае дружба „ Родина“ , без да се дава въз- 
можност да се чуе истината и от нейна страна! Така че до днес се създадо- 
ха цели поколения млади хора, които твърде малко или никак не знаят 
истината за същността и значението на това движение. А то е една бяла, и 
то голяма бяла страница в историята на Родопския край, постоянно за- 
тъмнявана и останала непроучена в нейната същност и съдържание от 
нашите историци и изследователи на родопското минало. Или ако е пра- 
вено нещо, то е било само да се злоупотребява и фалшифицира с дейност- 
та на „Родина“ - повтаряни са едни и същи хули и неверни отрицания, 
които са преграждали пътя за правилното разбиране на автентичната й 
истина. Хората обаче, простата народна некнижовна маса - мохамедани и 
християни в региона, са имали верен и правилен усет за тая истина, споде- 
ляли са я помежду си устно (от уста на ухо) и съжалявали за участта й, без 
да имат право публично или в пресата да се изкажат. Причината за това 
пренебрежение е бил порочният стил в ръководството на отделни смо- 
лянски ръководители в миналото, в угодничеството и даже порочното им 
въздействие пред по-горните политически и научни среди в София, за да 
създават противотворческа атмосфера и пречки в свободата на мислене- 

то. Тоталитаризмът тогава нее бил само в София, но ина местна, смолян- 
ска почва, в лицето на Никола Палагачев, Кирил Василев, Анастас При- 
мовски, Райчо Гавраилов и др., КОИТО допринасяли твърде много за за- 
тъмняване и изопачаване делото на дружба „Родина“ и създадения сред 
масите от двете вероизповедания и възприеман от тях естествен процес 
на възраждане и приобщаване едни към други. Днес обаче, времето е дру- 
го и ние можем свободно да гледаме историческото минало, да го приема- 
ме такова, каквото е било и се поучаваме от него. Дружба „Родина“ е ис- 
торическо явление с голяма важност за Родопите, което трябва да зачита- 
ме. Това ще е признак, че сме хора със здрава мисъл и политическа зре- 
лост. „Уважаването на историчността ё признак на цивилизованост“ е пи- 
сал гениалният Пушкин преди повече от 150 години. 

Да се попитаме: така лие сега? Отговорът е „не 

Имаме случай и днес да чуем изказвания, повтарящи изопачавания, 
отрицания и лъжи за дружба „Родина“. Определено мисля, че трябва да се 
срамуваме като българи, че измежду нас са се появили, аи сега се появя- 
ват българи, които си служат с хули, лъжи и клевети по тоя важен и жиз- 
нен за нас, родопчани, въпрос. Защото като историческо явление дружба 
„Родина“ представлява най-светлата страница в цялата история На родоп- 
ските българи мохамедани през целия 300-годишен период от време, от 
помохамеданчването на тези хора до наши дни, защото е възникнала на- 
цяло по тяхна подбуда и имаше единствено право да се нарече възражда- 
не! Отрицателите й могат да се сравнят само с лая на кучетата вечер в 
сянката си, за да затъмнят блясъка на луната (явление в овчарския бит). 

Като един от основателите и дейците по така нареченото „ родинско 
движение“ аз, без да надценявам или преувеличавам дейността на дружба 
„Родина“ от онова време, искам накратко да напомня за това какво е нап- 
равено и какво е разваляно по повод на нея. През миналото лято се писа 
нещо положително за дейността на „ Родина“ в село Бял извор (Ардинско) 
в кърджалийския вестник, а после ив хасковския. След това и вестник 
„Родопски устрем“ - Смолян от 17 януари 1990 г. на първа страница поме- 
сти като уводна статия „ В защита на българския корен“ , в която нарече 
родинци „ първи апостоли,... Които изстрадаха истината и прозряха своята 
историческа съдба“ , т.е. начинатели на възродителния процес са родинци, 
а не тогавашните чорбаджии, аги и реакционни религиозни фанатици, ко- 
ито бяха подстрекавани от адвокати и фашистките власти в Смолян да 
спъват и даже да дават в съд някои от дейците, за което тогава не можеше 
да се пише в пресата и в дружественото издание сборник „ Родина“. 

В същия вестник „Родопски устрем“ наскоро след това, по ПОВОД ПИ- 
сани неверни работи във в. „ Народна култура“ , помести статия и Алек- 
сандър Караманджуков под заглавие , Изопачени истини“ , все за защита 
на „Родина“. 

Веднага след него обаче Иван Пейков. когото уважавам, защото е 
божем, кандидат на историческите науки и старши н „учен сътрудник, пу- 
бликува статия в „ Родопски устрем“ (бр. 27) подзаглавие: „ За обективна- 

та историческа оценка“. Оценката му обаче се оказа не само необективна, 
но напълно субективна, защото той не бе видял „ Родина“ такава, каквато 
е била, не е проучил архивата й от материали за нея, а под влияние на 
Кирил Василев й приписваше събития и случки, слухове и клевети, даже 
и лъжи, вършени от други неотговорни фактори и лица, с КОИТО „, Родина“ 
не е имала нищо общо и даже се е борила срещу такива вмешателства, 
например: какво правил капитан Недялков в село Арда, преди „ Родина“ 
да е съществувала; че полковник Манолов бил председател на „ Родина“ в 
Златоград, че полицията командвала шпиц-команди и др. Всичко това е 
добре, ако е доказуемо: да има документи и то автентични. А такива няма. 
Злоупотребява се и се изопачават моите дневници, които отразяват онова 
време и от които не се срамувам и заслужават да бъдат отпечатани и сега. 
Полицията тогава, в лицето на околийските управители, повечето от кои- 
то бяха случайни хора, не само не помагаше на „ Родина“ и „ там дае бил 
сборният пункт“ за издевателства, както пише той, а под влияние на бур- 
жоата-чорбаджиите-противородници (мохамедани-фанатици) пречеше и 
бе готова да разтури „ Родина“ като „ размирна организация“ , равностойна 
на „комунистическата“ (по признание на моя шеф по служба), защото с 
действията си разстройвала спокойствието на мохамеданските чорбаджии 
в околията. За всичко това има документи, които не са проучени. Тях тря- 
бваше да види Иван Пейков, па тогава да пише, а не да се позовава на 
мълви, клюки и небивалици. 

Защото в своята същност родинството не беше чисто и просто една 
мирна революция. Така я квалифицираше покойният д-р Георги Чичовс- 
ки - социалдемократ, а и аз бях по убеждение толстоист и не допущах да се 
вършат никакви насилия. Дружба „Родина“ работеше за възраждане, за 
равноправие и равностойност между българите мохамедани и българите 
християни в онова време на фашистки режим, която в същността си като 
„революция“ (макари мирна) в някои случаи действуваше и полукруто по 
премахване на фесове, фереджета, решетки по прозорците и др., но все 
пак без да се пролее нито капка кръв. Това е твърде показателен факт. 
Държавните власти, както споменах, бездействуваха - отделни лица неро- 
динци, ако бяха правили нещо, то бе на тяхна (своя) глава, без Родина“ 
да знае и с това повече пречеха на самодейното и искрено дело на родин- 
ци. Помагаха ни само по частен път родолюбивите родопски деятели от 
родопските културни дружби в Асеновград, Пловдив и София в лицето на 
Крум Савов и Борис п.Ноев в Асеновград, Никола п.Ноев, д-р Георги Чи- 
човски и др. в Пловдив, Христо Караманджуков и Атанас Каишев в Со- 
фия и др., които при идване в Смолян и в срещи с родинци казаха: „Вие 
сред тая инертна, тъмна и безпросветна маса българи мохамедани, пок- 
лонници на фесове и фереджета, които поради мохамеданската си вяра 
тънат в заблуда, че са турци, не знаят нито дума турски, а говорят българ- 
ски, с вашата дейност в дружба „ Родина“ все едно, че с игла кладенец 
копаете!“ . Така те ни окуражаваха и работата вървеше нормално. 

И това бе тъй, защото при тогавашния режим на държавната власт 

ние (родинци) я държахме нащрек: „ ако не помага, то поне да не пречи“. 
Едвам и с големи усилия я увещавахме да се отделят българите мохамеда- 
ни от ведомството на Главното турско мюфтийство - София и се отвори 
духовно училище при гимназията в Райково за учене религията на българ- 
ски език; за отпущане средства за печатане сборник „Родина“ , издаване 
позиви и хвърчащи листчета и други. Д 

И тая мирна революция дружба „ Родина“ правеше при оня режим, 
т.е. при пълна фашизация на България. 

“ Та вина ли трябва да й намираме за това сега? Нека читателите си 

отговорят сами. 

Това е истината за дружба „Родина“ , изразена от участник, основа- 
тел и очевидец. 

